Ny pågripelse i trippeldrapssaken
Et norsk-pakistansk ektepar og deres sønn er siktet for medvirkning til drapene. Den ene drepte skal være kjæresten til parets datter, de andre to var hans bror og far. De to antatte gjerningsmennene, en av dem en norskpakistaner, er ennå ikke pågrepet. Nå er imidlertid norskpakistanerens far arrestert, bekrefter politiet. - Han var til stede i huset der to av drapene skjedde. Det viser etterforskningen så langt, sier stasjonssjef Saif Ullah Virk til kanalen. To av drapene skal ha skjedd i huset som sønnen eier, og han vet politiet fortsatt ikke hvor er. - Vi må få klarhet i om han har reist fra Pakistan. Så lenge det ikke er avklart, kan vi ikke etterlyse ham gjennom Interpol, sier stasjonssjefen.
Faren til en norskpakistaner som er mistenkt for å ha vært innblandet trippeldrapet i Pakistan rundt 17. mai, ble pågrepet mandag, melder NRK.